આંતરરાષ્ટ્રીય બજારમાં ક્રૂડનો ભાવ ઘટીને બેરલે 70 ડોલર થવાની શક્યતા હોવાથી પેટ્રોલ અને ડીઝલમાં હમણાં ભાવવધારો થશે નહીં તેવું બજારના વર્તુળો જણાવે છે. દિવાળીના સમયમાં જ છેલ્લા છ દિવસમાં પેટ્રોલના ભાવમાં 1.75 રૂપિયા અને ડીઝલના ભાવમાં 1.32 રૂપિયાનો ઘટાડો થયો છે. 18મી ઓક્ટોબરથી એટલે કે પેટ્રોલ અને ડીઝલના ભાવ ઘટવાની શરૂઆત થઈ ત્યારથી અત્યાર સુધીમાં પેટ્રોલમાં 4.85 રૂપિયા અને ડીઝલમાં 3.00 રૂપિયા જેટલો ઘટાડો થયો છે. માર્કેટ નિષ્ણાતો જણાવી રહ્યાં છે કે આગામી 15 દિવસમાં ઇંઘણના ભાવમાં પાંચ રૂપિયા સુધીનો ઘટાડો થઈ શકે છે.